**Rámcová dohoda na fotogrametrické určenie počtu a polohy stromov**

(ďalej len ako „**Dohoda**“ v príslušnom gramatickom tvare)

uzavretá podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZoVO**“) a

podľa § 269 ods. 2 a nasl. zákona č. 513/1991 Zb. Obchodný zákonník (ďalej len ako „**ObZ**“)

medzi zmluvnými stranami:

**Hlavné mesto Slovenskej republiky Bratislava,** so sídlom Primaciálne nám. 1, 814 99 Bratislava, zastúpené Ing. Tatiana Kratochvílová, 1. námestníčka primátora, IČO:00 603 481, DIČ: 2020372596, Bankové spojenie: Československá obchodná banka, a. s., číslo účtu: 25829413/7500, IBAN: SK37 7500 0000 0000 2582 9413, SWIFT: CEKOSKBX

(ďalej len ako „**Objednávateľ**” v príslušnom gramatickom tvare)

a

**\_\_,** so sídlom **\_\_**, zastúpené **\_\_**, IČO: **\_\_**, DIČ: **\_\_**, Bankové spojenie: **\_\_**, číslo účtu: **\_\_**, IBAN: **\_\_**, SWIFT: **\_\_**,

(ďalej len ako „**Dodávateľ**” v príslušnom gramatickom tvare )

(Objednávateľ a Dodávateľ spoločne ďalej len ako „**Zmluvné strany**” v príslušnom gramatickom tvare)

**Preambula**

Dohoda sa uzatvára ako výsledok verejnej súťaže pre nadlimitnú zákazku podľa § 66 ZoVO na predmet zákazky „Fotogrametrické určenie počtu a polohy stromov na území Hlavného mesta SR Bratislavy“. Oznámenie o vyhlásení verejného obstarávania bolo zverejnené vo Vestníku verejného obstarávania č. ..../2020 dňa ........2020 pod značkou ...................... a v Úradnom vestníku Európskej únie č. ............... dňa ................2020 pod značkou ...................

Zmluvné strany berú na vedomie, že Objednávateľ nesmie, podľa ust. § 11 ods. 1 ZoVO, uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Objednávateľ pred podpisom Dohody overil, že Dodávateľ a/alebo subdodávateľ, ktorý sa podieľa na plnení predmetu dohody, je zapísaný v registri partnerov verejného sektora v zmysle ust. § 11 ZoVO.

# **Článok I**

# **Účel a predmet Dohody**

1. Účelom Dohody je úprava vybraných vzájomných práv a povinností Zmluvných strán, ktoré sa budú aplikovať pri zadávaní objednávok na poskytovanie služby fotogrametrického určenia počtu a polohy stromov v rozsahu, a za podmienok dohodnutých v tejto Dohode.
2. Predmetom Dohody je záväzok Dodávateľa poskytovať pre Objednávateľa služby fotogrametrického určenia počtu a polohy stromov vo vlastnom mene a na vlastnú zodpovednosť, v rozsahu a za podmienok dohodnutých v tejto Dohode (ďalej len ako „**Predmet dohody**“ v príslušnom gramatickom tvare) a záväzok Objednávateľa prevziať včas a riadne poskytnuté plnenia podľa tejto Dohody a zaplatiť Dodávateľovi cenu podľa článku III tejto Dohody.
3. Predmet dohody zahŕňa vytvorenie a dodanie bodovej vrstvy polôh stromov na digitálnom mapovom podklade na území Objednávateľa v systéme S-JTSK podľa definície EPSG:5514, s polohovou presnosťou v 3. triede presnosti s autorizáciou autorizovaného geodeta so spôsobilosťou na vybrané geodetické a kartografické činnosti v rozsahu ust. § 6 písm. a) až e) zákona č. 215/1995 Z. z. o geodézii a kartografii v aktuálnom znení, pre potrebu spracovania týchto dát ako vklad do digitálnej technickej mapy Bratislavy, obsahujúce tieto atribúty a grafiku:
4. polohy a výšky terénu (t.j. spolu 3D súradnice) v mieste kmeňa stromu na úrovni terénu,
5. polohy a výšky v mieste najvyššieho bodu koruny stromu (spravidla v inej polohe ako kmeň na teréne), z ktorých bude odvodená výška stromu nad terénom,
6. priemer koruny stromu  vypočítaný z maximálneho obvodu koruny,  bez uvedenia výšky maximálneho obvodu,
7. polygón obvodu zlúčených korún viacerých stromov v prípade zlúčených korún stromov,

a to v rozsahu vymedzenom v Prílohe č. 1 - „Opis predmetu zákazky“ Dohody (ďalej len „**Služba**“).

1. Jednotlivá poloha stromu na digitálnom mapovom podklade bude označená bodovou značkou – červeným krúžkom s priemerom 2 mm. V prípade zlúčených korún stromov bude hranica polygónu označená lomenou čiarou červenej farby, hrúbka čiary je 1 mm.
2. Zákazka na Predmet dohody sa bude zadávať vždy podľa požiadavky Objednávateľa v rámci podmienok určených v tejto Dohode formou objednávky o poskytovaní služieb fotogrametrického určenia počtu a polohy stromov uzatvorenej medzi Zmluvnými stranami.

# **Článok II**

# **Miesto, termín a spôsob plnenia Predmetu dohody**

1. Miestom plnenia Predmetu dohody je územie Objednávateľa, všetky jeho mestské časti, a to v rozsahu vymedzenom v Prílohe č. 2 - „Mapový podklad s vyznačením obvodu Bratislavy“ tejto Dohody. Pre Dodávateľa je pri objednávke vyhotovenej Objednávateľom v súlade s Dohodou záväzný územný rozsah požadovaných služieb.
2. Službu si Objednávateľ objedná u Dodávateľa osobitnou písomnou objednávkou podľa aktuálnych potrieb na základe a za podmienok dohodnutých v Dohode (ďalej len ako „**Objednávka**“ v príslušnom gramatickom tvare). Objednávka bude potvrdená podpismi zodpovedných zástupcov oboch Zmluvných strán.
3. Objednávka bude obsahovať najmä:
4. identifikačné údaje Zmluvných strán,
5. číslo Objednávky,
6. odkaz na Dohodu,
7. predmet Objednávky,
8. územný rozsah požadovaných služieb definovaný v súradnicovom systéme S-JTSK Křovák EPSG:5514, dátové formáty \*.shp, \*.shx, \*.dbf, \*.sbn, \*.prj, \*.cpg, na ktorom ma byť vykonávané určenie počtu a polohy stromov,
9. presná špecifikácia tlačenej formy Služby,
10. jednotková cena za určenie polohy jedného stromu,
11. termín dodania Služby,
12. dátum vyhotovenia Objednávky,
13. podpisy zodpovedných zástupcov oboch Zmluvných strán.
14. Dodávateľ je povinný, na základe výzvy zaslanej elektronickou formou na adresu uvedenú v článku II ods. 7 tejto Dohody, Objednávku elektronicky potvrdiť a prevziať podklady a Objednávku od Objednávateľa najneskôr do konca nasledujúceho pracovného dňa v pracovných hodinách Objednávateľa. V Objednávke bude uvedená jednotková cena za určenie polohy jedného stromu, pričom cena za objednanú službu bude násobkom počtu určených polôh stromov na objednanom území v súlade s touto Dohodou.
15. Dodávateľ sa zaväzuje poskytnúť Služby v termíne, v mieste plnenia a v rozsahu špecifikovanom v tejto Dohode a v zmysle Objednávok Objednávateľa.
16. Objednávateľ si vyhradzuje právo upraviť a zmeniť rozsah objednaných služieb podľa jeho potrieb, a to najmä v prípade vzniku mimoriadnych udalostí.
17. Objednávku bude Objednávateľ doručovať elektronickou formou na adresu \_\_\_\_\_\_\_.
18. Špecifikácia elektronickej a tlačenej formy doručenia Služby:
19. rozsah:
20. bodová vrstva polôh stromov na objednanom území,
21. polygónová vrstva obvodu zlúčených korún viacerých stromov.
22. formát:
23. v grafické prostredie SHP shapefile technical destription, v systéme S-JTSK podľa definície EPSG:5514,
24. formát \*.dwg,
25. formát \*.xls - zoznam súradníc určených polôh stromov;

a zároveň v tlačenej forme v rovnakom rozsahu, vo formáte špecifikovanom v Objednávke, v počte 1, slovom jeden, kus.

1. Termín určený v Objednávke je pre Dodávateľa záväzný a jeho nedodržaním sa dostáva do omeškania s výnimkou, ak bolo omeškanie Dodávateľa preukázateľne spôsobené zásahom vyššej moci (vis maior), alebo z dôvodu nepriaznivých poveternostných vplyvov. Zmenu termínu poskytnutia Služby je Dodávateľ povinný bezodkladne oznámiť elektronickou formou Objednávateľovi spolu s odôvodnením zmeny termínu poskytnutia Služby. K zmenu termínu poskytnutia Služby môže dôjsť len vtedy, ak Objednávateľ takúto zmenu potvrdí a odsúhlasí elektronickou formou Dodávateľovi.

# **Článok III**

# **Hodnota Dohody a ceny položiek**

1. Cena za Predmet dohody je stanovená dohodou Zmluvných strán v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách, a na základe výsledku verejného obstarávania, ako cena maximálna. V cene sú zahrnuté všetky náklady Dodávateľa vzniknuté pri plnení Predmetu dohody, vrátane nákladov na dopravu, PHM, energie, mzdy na zamestnancov, nákladov vyplývajúcich z administratívnych a kontrolných činností a náklady za subdodávky a pod.
2. Jednotková cena za fotogrametrické určenia polohy jedného stromu za podmienok dohodnutých v tejto Dohode je uvedená v Prílohe č. 4 - „Cenová ponuka“ tejto Dohody, pričom predbežný odhad počtu stromov je 250 000, slovom dvestopäťdesiattisíc, pre jednotlivé okresy Bratislavy je odhadovaný počet stromov uvedený v Prílohe č. 1 - „Opis predmetu zákazky“ tejto Dohody. Daň z pridanej hodnoty ustanovuje zákon č. 222/2004 Z. z. o dani z pridanej hodnoty v znení neskorších predpisov.
3. Jednotková cena je počas trvania Dohody nemenná.
4. Maximálna hodnota tejto Dohody je rovná predpokladanej hodnote príslušnej časti zákazky, čo predstavuje sumu ........... € bez DPH (slovom ............................. € bez DPH). Jednotková cena za určenie polohy jedného stromu je stanovená ponukou predloženou Dodávateľom vo verejnom obstarávaní, ktorá predstavuje sumu:

............................. € bez DPH (slovom ...................................... eur bez DPH)

čo predstavuje sumu:

............................. € s DPH (slovom ...................................... eur s DPH).

# **Článok IV**

# **Platobné podmienky**

1. Objednávateľ bude cenu za konkrétne Služby poskytnuté Dodávateľom podľa Objednávky uhrádzať bezhotovostnou platbou na základe faktúry vystavenej Dodávateľom. Faktúra bude vystavená najneskôr do 15 dní odo dňa podpisu protokolu o prevzatí služby. Splatnosť faktúry je 30 dní odo dňa jej preukázateľného doručenia Objednávateľovi. Dňom úhrady je deň odpísania finančných prostriedkov z účtu Objednávateľa.
2. Faktúra musí obsahovať náležitosti daňového dokladu podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Súčasťou faktúry bude:
3. písomná Objednávka Objednávateľa podpísaná zodpovednými zástupcami Zmluvných strán,
4. súpis dodaných Služieb s termínom ich doručenia podpísaný zodpovednými zástupcami Zmluvných strán,
5. protokol o prevzatí poskytnutých Služieb podpísaný zodpovednými zástupcami Zmluvných strán.
6. Dodávateľ môže fakturovať len Služby objednané a odsúhlasené v súpise dodaných Služieb podľa článku IV ods. 2 písm. b) tejto Dohody, ktoré poskytol, a ktorých včasné a riadne poskytnutie bolo zodpovedným zástupcom Objednávateľa potvrdené v protokole o prevzatí poskytnutých služieb podľa článku IV ods.2 písm. c) tejto Dohody.
7. Zálohové platby a preddavky Objednávateľ neposkytuje.
8. V prípade, že faktúra vystavená Dodávateľom bude obsahovať nesprávne alebo neúplné údaje, je Objednávateľ oprávnený ju vrátiť Dodávateľovi v lehote splatnosti s písomným odôvodnením, na doplnenie a odstránenie zistených nedostatkov. Dodávateľ je povinný faktúru podľa charakteru nedostatku opraviť, doplniť alebo vystaviť novú faktúru. V takomto prípade nová lehota splatnosti začne plynúť dňom doručenia doplnenej alebo opravenej faktúry Objednávateľovi.
9. Zmluvné strany, pre vylúčenie akýchkoľvek pochybností prehlasujú, že cena za každú konkrétnu Službu predstavuje konečnú odplatu za Službu a sú v nej obsiahnuté všetky náklady Dodávateľa vyplývajúce z tejto Dohody, a to vrátane bankových poplatkov. Dodávateľ nie je oprávnený cenu za Službu jednostranne meniť, ani fakturovať voči Objednávateľovi akékoľvek iné finančné čiastky ako tie, ktoré sú dojednané v tejto Dohode.
10. Dodávateľ nemá právo jednostranne si započítať voči Objednávateľovi akúkoľvek splatnú peňažnú pohľadávku. Dodávateľ taktiež nie je oprávnený, bez písomného súhlasu Objednávateľa, postúpiť na tretiu osobu akékoľvek práva a povinnosti, ktoré mu vyplývajú z tejto Dohody.

# **Článok V**

# **Povinnosti Dodávateľa**

1. Dodávateľ je povinný pri plnení povinností podľa tejto Dohody postupovať s odbornou starostlivosťou a zaväzuje sa poskytnúť Objednávateľovi jednotlivé Služby riadne a včas, v súlade s podmienkami dohodnutými v tejto Dohode a v súlade s pokynmi Objednávateľa, pokiaľ budú vydané.
2. Dodávateľ sa zaväzuje začať vykonávať práce súvisiace s Objednávkou Objednávateľa do 7 kalendárnych dní odo dňa podpisu Objednávky v zmysle článku II ods. 3 písm. i) tejto Dohody.
3. Dodávateľ prehlasuje, že sú mu známe všetky technické, kvalitatívne a iné podmienky nevyhnutné na plnenie Predmetu dohody.
4. Dodávateľ si zabezpečí všetky stroje, zariadenia a podklady potrebné na plnenie Predmetu dohody. Dodávateľ bude plniť Predmet dohody spoľahlivým, kvalifikovaným a odborne zaškoleným personálom, potrebnými mechanizmami a zabezpečí jeho kontrolu. Dodávateľ je zodpovedný za to, že práceneschopnosť, dovolenky a iná absencia personálu neovplyvní plnenie povinností podľa tejto Dohody.
5. Ak bude Dodávateľ zabezpečovať plnenie Predmetu dohody prostredníctvom subdodávateľov, zodpovedá za plnenie Predmetu dohody tak, akoby plnil on sám. Dodávateľ zodpovedá za odbornú starostlivosť pri výbere subdodávateľa a je povinný zabezpečiť, že subdodávatelia budú viazaní ustanoveniami tejto Dohody ako Dodávateľ. Zoznam subdodávateľov tvorí Prílohu č. 3 - „Zoznam subdodávateľov“ tejto Dohody.
6. Objednávateľ v súlade s § 41 ods. 3 ZoVO požaduje, aby Dodávateľ v čase uzatvorenia tejto Dohody predložil zoznam subdodávateľov. Dodávateľ je povinný oznámiť bezodkladne Objednávateľovi akúkoľvek zmenu údajov o subdodávateľovi aj osoby určenej na plnenie zmluvy.
7. Pri každom novom subdodávateľovi a tiež pri každej zmene subdodávateľa počas trvania tejto Dohody sa Dodávateľ zaväzuje postupovať tak, aby vynaložené náklady na zabezpečenie plnenia Predmetu dohody boli primerané jeho kvalite. Dodávateľ má povinnosť bezodkladne, najneskôr v lehote do troch pracovných dní, Objednávateľovi oznámiť zmenu subdodávateľa a údaje podľa článku V ods. 5 tejto Dohody.
8. Objednávateľ berie na vedomie, že každý subdodávateľ, ktorý sa podieľa na plnení Predmetu dohody musí spĺňať podmienku uvedenú v § 11 ZoVO.

# **Článok VI**

# **Súčinnosť a pokyny Objednávateľa**

1. Objednávateľ sa zaväzuje poskytnúť Dodávateľovi pri jeho povinností podľa tejto Dohody všetku potrebnú súčinnosť, ktorú možno od Objednávateľa spravodlivo požadovať. Ide najmä, nie však výlučne, o poskytnutie potrebných konzultácií a podkladov, ktoré má Objednávateľ k dispozícii, a ktoré sú nevyhnutné pre plnenie povinností podľa tejto Dohody.
2. Zmluvné strany sa zaväzujú navzájom sa včas informovať o všetkých skutočnostiach rozhodných pre spoluprácu podľa tejto Dohody.
3. Zmluvné strany sa dohodli, že komunikácia Zmluvných strán týkajúca sa plnenia Predmetu dohody, a to vrátane záväzných pokynov Objednávateľa, prebieha prostredníctvom zodpovedných osôb. Za prvé zodpovedné osoby sú určené:
4. za Objednávateľa:
5. za Dodávateľa:
6. Každú zmenu zodpovedných osôb sa Zmluvné strany zaväzujú oznámiť druhej Zmluvnej strane bez zbytočného odkladu, najneskôr však do 2, slovom dvoch, dní od takejto zmeny.
7. Objednávateľ poskytne Dodávateľovi súčinnosť potrebnú pre riadne poskytovanie plnení Predmetu dohody najmä tým, že:
8. zabezpečí pripravenosť pracoviska, kde sa budú preberať výstupy dodaných plnení Predmetu dohody,
9. po dobu trvania tejto Dohody sa zaväzuje umožniť Dodávateľovi bezodkladne konzultovať so zodpovednou osobou prípadné technické otázky súvisiace s aktuálnou Objednávkou,
10. ak sa vyskytne nevyhnutná potreba ďalších podkladov a informácií na riadne poskytovanie plnení Predmetu dohody, Objednávateľ poskytne vyžiadané podklady a informácie do 7 dní; v prípade objektívnych dôvodov znemožňujúcich dodržanie tejto lehoty je Objednávateľ povinný túto skutočnosť Dodávateľovi oznámiť a dohodnúť s ním ďalší postup.
11. Dodávateľ je povinný upozorniť Objednávateľa bez zbytočného odkladu na zjavnú nesprávnosť a nevhodnosť pokynov Objednávateľa, ak Dodávateľ môže túto nevhodnosť zistiť pri vynaložení odbornej starostlivosti.
12. V prípade, ak Dodávateľ splní povinnosť podľa článku VI ods. 6 tejto Dohody a Objednávateľ napriek upozorneniu na splnení pokynov písomne trvá, Dodávateľ nezodpovedá za nesplnenie Predmetu dohody alebo vadné plnenie Predmetu dohody spôsobené nesprávnymi a nevhodnými pokynmi. Objednávateľ je povinný písomne potvrdiť, že na týchto pokynoch trvá.
13. Ak Dodávateľ nesplnil povinnosť článku VI ods. 6 tejto Dohody, zodpovedá za vady spôsobené plnením nevhodných pokynov daných mu Objednávateľom.

# **Článok VII**

# **Preberanie a overovanie poskytnutých Služieb, zodpovednosť za vady a zodpovednosť za škody**

1. Dodávateľ zodpovedá za to, že Služby budú poskytnuté podľa tejto Dohody a budú vykonané v súlade so všeobecne záväznými právnymi predpismi.
2. Objednávateľ preberie Službu podľa Objednávky od Dodávateľa formou protokolu o prevzatí po preverení obsahu, rozsahu a kvality odovzdanej Služby a to najneskôr v lehote 60, slovom šesťdesiat, pracovných dní odo dňa doručenia Služby v rozsahu a formáte uvedenom v článku II ods. 8 tejto Dohody. Protokol o prevzatí podpíšu zodpovedné osoby Zmluvných strán a preukazuje, že Služba bola dodaná v požadovanom obsahu, rozsahu a kvalite v zmysle Objednávky.
3. V prípade, ak Služba nezodpovedá Objednávke čo do obsahu, rozsahu a kvality, je Objednávateľ povinný v lehote 60, slovom šesťdesiat, pracovných dní odo dňa doručenia Služby poskytnúť Dodávateľovi písomný zoznam vád odovzdanej Služby. Dodávateľ je povinný k oznámeniu o vadách podľa predchádzajúcej vety sa písomne vyjadriť do 48, slovom štyridsaťosem, hodín a navrhnúť spôsob ich odstránenia. Objednávateľ následne určí primeraný termín na odstránenie vád, nie však dlhší ako 30, slovom tridsať, dní odo dňa ich oznámenia Dodávateľovi. Protokol o prevzatí podpíšu zodpovedné osoby Zmluvných strán až po odstránení vád a podpisom deklarujú, že Služba bola dodaná v požadovanom obsahu, rozsahu a kvalite v zmysle Objednávky.
4. Zmluvné strany sa dohodli, že vlastnícke právo k vytvoreným dátam Objednávateľ nadobúda dňom ich doručenia Dodávateľom.
5. Dodávateľ zodpovedá za vady poskytnutých Služieb v rozsahu 12, slovom dvanásť, mesiacov odo dňa podpísania protokolu o prevzatí podľa článku VII ods. 2 alebo ods. 3 tejto. Dohody.
6. Objednávateľ sa zaväzuje vady zistené v lehote podľa článku VII ods. 5 oznámiť bezodkladne po ich zistení Dodávateľovi.
7. Dodávateľ je povinný vady oznámené Objednávateľom odstrániť v lehote 30 dní od oznámenia.
8. Ak Dodávateľ neodstráni vady v lehote podľa článku VII ods. 7 tejto Dohody, Objednávateľ je oprávnený vady odstrániť treťou osobou na náklady Dodávateľa.

# **Článok VIII**

**Licencie a právo duševného vlastníctva**

1. Dodávateľ vyhlasuje, že je vlastníkom autorských práv k všetkých častiam Predmetu dohody, vytvoreným osobitne pre Objednávateľa na základe tejto Dohody.
2. Dodávateľ udeľuje Objednávateľovi nevýhradnú, neodvolateľnú licenciu v zmysle ustanovení zákona č. 185/2015 Z. z. autorský zákon v znení neskorších predpisov (ďalej len ako „**Autorský zákon**“) (ďalej len ako „**Licencia**“) na všetky spôsoby použitia Predmetu dohody podľa § 19 ods. 4 písm. a) až d) a §135 ods. 1 Autorského zákona a to v neobmedzenom rozsahu po dobu trvania autorských  práv v súlade s § 32 Autorského zákona, odo dňa doručenia Predmetu dohody Dodávateľom v súlade s článkom VII ods. 4 tejto Dohody.
3. Objednávateľ je, ako nadobúdateľ Licencie, oprávnený udeliť tretej osobe (ďalej len ako „**Tretia osoba**“) súhlas na použitie plnenia v celom rozsahu Licencie Objednávateľa a je tiež oprávnený postúpiť Licenciu v celom rozsahu, s čím Dodávateľ týmto vyslovuje svoj predchádzajúci súhlas v zmysle § 72 Autorského zákona.
4. Objednávateľ ani Tretia osoba nie sú povinní Licenciu  využiť.
5. Cena za udelenie Licencie  je bez akýchkoľvek pochybností súčasťou ceny Predmetu dohody uvedenej v článku III ods. 4 tejto Dohody.
6. Objednávateľ je oprávnený Predmet dohody voľne využívať akýmkoľvek zákonom povoleným spôsobom.
7. Objednávateľ zabezpečuje potrebné právne režimy využívania dát, ochranu pred nevhodnými zmluvnými či obstarávacími podmienkami, ako aj licencovanie dát pre tretie strany a publikovanie dát pod otvorenými licenciami vo formátoch otvorených údajov na open data portály.
8. Vyššie uvedené ustanovenia týkajúce sa Licencie sa primerane aplikujú aj na subdodávateľov, prípadne aj na časť Predmetu dohody zhotovenej subdodávateľom.
9. Dodávateľ v celom rozsahu zodpovedá, ak Predmet dohody alebo ktorákoľvek jeho časť porušuje autorské práva iných osôb. Rovnako Dodávateľ zodpovedá za škodu, ktorá vznikne Objednávateľovi alebo Tretej osobe, ak používaním Predmetu dohody alebo jeho časti dôjde k porušeniu autorských práv tretích osôb.
10. Objednávateľ je povinný oznámiť Dodávateľovi uplatnenie nárokov z práva duševného vlastníctva v súvislosti s Dohodou treťou osobou bezodkladne. Dodávateľ je povinný do 5 kalendárnych dní poskytnúť Objednávateľovi alebo Tretej osobe všetku súčinnosť pri ochrane ich práv.
11. V prípade, ak bude Objednávateľovi alebo Tretej osobe na základe právoplatného rozhodnutia súdu zabránené používať Predmet dohody z dôvodu porušenia autorských práv, zaväzuje sa Dodávateľ obstarať pre Objednávateľa alebo Tretiu osobu oprávnenie Predmet dohody znova používať, prípadne sa Dodávateľ zaväzuje vykonať úpravu Predmetu dohody tak, aby bol spôsobilý na používanie Objednávateľom alebo Treťou osobou a neporušoval autorské práva tretích osôb.
12. Udelenie práv alebo Licencií k Predmetu dohody alebo ktorejkoľvek jeho časti nie je možné zo strany Dodávateľa jednostranne odvolať alebo zrušiť a to ani po ukončení trvania tejto Dohody.

# **Článok IX**

# **Sankcie**

1. Zmluvné strany sa dohodli na nasledujúcich sankciách:
2. zmluvná pokuta vo výške 10 euro, slovom desať euro, za každý aj začatý deň omeškania Dodávateľa, ak Dodávateľ nesplní svoju povinnosť dodať Službu riadne a včas; predmetné ustanovenie neplatí, ak k omeškaniu dôjde z dôvodov na strane Objednávateľa alebo z dôvodov vis maior,
3. zmluvná pokuta vo výške 100 euro, slovom sto euro, za každý aj začatý deň omeškania Dodávateľa, ak Dodávateľ neodstráni vady Služby riadne a včas,
4. zmluvná pokuta vo výške 100 euro, slovom sto euro, za každý aj začatý deň omeškania Dodávateľa, ak si Dodávateľ nesplní svoju povinnosť vyjadriť sa k oznámeniu o vadách podľa čl. VII ods. 3 tejto Dohody,
5. zmluvná pokuta vo výške 100 euro, slovom sto euro, za každý aj začatý deň omeškania Dodávateľa, ak si Dodávateľ nesplní svoju povinnosť odstrániť vady podľa oznámenia o vadách podľa čl. VII ods. 3 tejto Dohody,
6. zmluvná pokuta vo výške 0,03% z dlžnej sumy za každý deň omeškania v prípade, ak sa Objednávateľ dostane do omeškania so zaplatením sumy fakturovanej Objednávateľom,
7. zmluvná pokuta vo výške 500 euro, slovom päťsto euro, za každé podstatné porušenie povinností podľa článku VIII ods. 9 tejto Dohody,
8. zmluvná pokuta vo výške 500 euro, slovom päťsto euro, za každé podstatné porušenie povinností podľa článku VIII ods. 10 tejto Dohody,
9. zmluvná pokuta vo výške 500 euro, slovom päťsto euro, za každé podstatné porušenie povinností podľa článku VIII ods. 11 tejto Dohody,
10. zmluvná pokuta vo výške 500 euro, slovom päťsto euro, za každé podstatné porušenie povinností podľa článku X ods. 3 tejto Dohody,
11. zmluvná pokuta vo výške 500 euro, slovom päťsto euro, za každé porušenie povinnosti odstrániť nedostatky v dodatočnej primeranej lehote podľa článku X ods. 4 tejto Dohody,
12. zmluvná pokuta vo výške 130 % výšky daňovej povinnosti, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty,
13. Zmluvnú pokutu podľa článku IX ods. 1 písm. k) tejto Dohody je Objednávateľ oprávnený započítať s existujúcim alebo budúcim záväzkom voči Dodávateľovi, a to aj z iného existujúceho alebo budúceho zmluvného vzťahu.
14. Každá zmluvná pokuta je splatná v lehote 30 dní od preukázateľného doručenia faktúry, na základe ktorej má byť zmluvná pokuta uhradená tej Zmluvnej strane, ktorá sa porušenia povinnosti dopustila. Ustanovenia článku IV ods. 5, ods. 6 a ods. 7 tejto Dohody sa použijú primerane.
15. Uhradením zmluvnej pokuty nie je nárok na náhradu škody dotknutý.

# **Článok X**

# **Trvanie Dohody a jej ukončenie**

1. Dohoda sa uzatvára na dobú určitú, a to na 48 mesiacov odo dňa jej účinnosti, najviac však do vyčerpania finančného limitu určeného v článku III ods. 4 tejto Dohody, ktorý predstavuje jej hodnotu.
2. Zmluvné strany sa dohodli, že Dohoda pred uplynutím doby podľa článku X ods. 1 tejto Dohody alebo pred vyčerpaním finančného limitu určeného v článku III ods. 4 tejto Dohody zaniká:
3. písomnou dohodou Zmluvných strán,
4. dňom právoplatnosti rozhodnutia príslušného súdu, ktorým príslušný súd vyhlási konkurz na majetok Dodávateľa,
5. dňom právoplatnosti rozhodnutia príslušného súdu, ktorým súd zamietne návrh na vyhlásenie konkurzu na majetok Dodávateľa pre nedostatok majetku,
6. dňom právoplatnosti rozhodnutia príslušného súdu, ktorým príslušný súd povolí reštrukturalizáciu Dodávateľa,
7. zánikom Dodávateľa bez právneho nástupcu,
8. písomnou výpoveďou ktorejkoľvek zo Zmluvných strán aj bez uvedenia dôvodu; výpovedná lehota je 3, slovom tri, mesiace a začína plynúť prvým dňom nasledujúceho mesiaca po doručení výpovede druhej Zmluvnej strane,
9. písomným odstúpením v prípade:
10. podstatného porušenia povinností podľa článku X ods. 3 tejto Dohody,
11. neodstránenia zistených nedostatkov podľa článku X ods. 4 tejto Dohody,
12. uložením zákazu účasti Dodávateľa, prípadne subdodávateľa vo verejnom obstarávaní podľa § 182 ods. 3 ZoVO.
13. Podstatným porušením povinností Dodávateľa podľa tejto Dohody je opakované nedodržanie povinnosti Dodávateľa odstrániť vadu v lehote určenej Objednávateľom podľa článku VII ods. 7 tejto Dohody; pod opakovaným nedodržaním povinnosti sa rozumie, ak Dodávateľ v období posledných troch mesiacov minimálne dvakrát neodstránil vadu v lehote a Objednávateľ uplatnil postup podľa článku VII ods. 8 tejto Dohody.
14. V prípade porušenia iných povinností dohodnutých v tejto Dohode zo strany Dodávateľa je Objednávateľ oprávnený dožadovať sa odstránenia nedostatkov v dodatočnej primeranej lehote. Objednávateľ určí lehotu na odstránenie nedostatkov podľa charakteru porušenej povinnosti. Výzvu na odstránenie nedostatkov Objednávateľ môže urobiť elektronickou formou na e-mailovú adresu Dodávateľa uvedenú v záhlaví tejto Dohody a zároveň ju odošle aj prostredníctvom pošty.
15. Podstatným porušením povinností Objednávateľa je neuhradenie viac ako šiestich faktúr vystavených následne za sebou.
16. Odstúpenie od Dohody sa netýka nároku na náhradu škody, nároku na úroky z omeškania a ani nároku na zaplatenie zmluvnej pokuty.

# **Článok XI**

# **Doručovanie písomnosti**

1. Pokiaľ nie je v tejto Dohode uvedené inak, komunikácia medzi Zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
2. Listovú zásielku je možné doručovať prostredníctvom poštového podniku alebo kuriéra na adresu Zmluvnej strany uvedenú v záhlaví tejto Dohody. Za doručenú sa považuje každá listová zásielka, ktorá:
3. bola adresátom prevzatá dňom jej prevzatia,
4. prevzatie bolo adresátom odmietnuté, dňom, kedy bolo prevzatie odmietnuté,
5. bola uložená na pobočke poštového podniku, uplynutím tretieho dňa od uloženia, aj keď sa adresát s jej obsahom neoboznámil.
6. Za prvé kontaktné osoby boli určené:
7. za Objednávateľa – .......
8. za Dodávateľa – ......
9. Elektronická správa sa považuje za doručenú deň nasledujúci po jej odoslaní na emailovú adresu podľa článku XI ods. 3 tejto Dohody a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
10. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov je možné doručovať tie písomnosti, ktoré môžu mať za následok vznik, zmenu alebo zánik práv a povinností Zmluvných strán vyplývajúcich z tejto Dohody aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „**Zákon o e-Governmente**“ v príslušnom gramatickom tvare). Doručovanie písomností zaslaných prostredníctvom elektronickej schránky v zmysle **Zákona o e-Governmente** sa riadi príslušnými ustanoveniami tohto zákona.
11. Zmluvné strany sú povinné minimálne raz denne kontrolovať kontaktné emailové adresy.
12. Zmluvné strany sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

# **Článok XII**

# **Nelegálne zamestnávanie**

1. Dodávateľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej len ako „**Pracovnoprávne predpisy**“ v príslušnom gramatickom tvare), a to predovšetkým zákona č. 311/2001 Z. z. Zákonník práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Dodávateľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby trvania tejto Dohody. Dodávateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.

# **Článok XIII**

# **Záverečné ustanovenia**

1. Táto Dohoda nadobúda platnosť dňom jej podpísania Zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa v súlade § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v spojení s § 47a Občianskeho zákonníka.
2. Meniť alebo dopĺňať ustanovenia tejto Dohody je možné len písomnými číslovanými dodatkami so súhlasom Zmluvných strán a v súlade s § 18 ZoVO.
3. Právne vzťahy medzi Zmluvnými stranami sa riadia podmienkami a dojednaniami upravenými v tejto Dohode a v podmienkach vyhláseného verejného obstarávania, ako aj príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
4. Ustanovenia tejto Dohody, ktoré sú, alebo sa v budúcnosti stanú neplatnými z dôvodu rozporu s platným právnym poriadkom, nezakladajú neplatnosť celej Dohody; jej ďalšie ustanovenia ostávajú v platnosti. Dotknuté neplatné ustanovenia sa zmluvné strany zaväzujú upraviť tak, aby nová úprava bola čo najbližšie úprave pôvodnej a umožnil sa tak dosiahnuť účel tejto Dohody.
5. Dohoda je vyhotovená v 7, slovom siedmych, originálnych vyhotoveniach, z ktorých každý má právnu silu originálu a z ktorých 5, slovom päť, pre Objednávateľa a 2, slovom dve, pre Dodávateľa.
6. Neoddeliteľnou súčasťou Dohody sú nasledujúce prílohy :
7. Príloha č. 1 – Opis predmetu zákazky,
8. Príloha č. 2 – Mapový podklad s vyznačením obvodu Bratislavy,
9. Príloha č. 2.1 – záujmové územie 1 – okres I a okres II,
10. Príloha č. 2.2 – záujmové územie 2 – okres III,
11. Príloha č. 2.3 – záujmové územie 3 – okres IV,
12. Príloha č. 2.4 – záujmové územie 4 – okres V,
13. Príloha č. 3 – Zoznam subdodávateľov ,
14. Príloha č. 4 – Cenová ponuka.
15. Zmluvné strany vyhlasujú, že si Dohodu riadne prečítali, jej obsahu porozumeli, uzatvárajú ju slobodne a vážne, nie v tiesni ani nie za inak nevýhodných podmienok a na znak súhlasu s jej obsahom ju vlastnoručne podpisujú.

|  |  |
| --- | --- |
| V Bratislave dňa:  Za objednávateľa: | V Bratislave dňa:  Za dodávateľa: |
| ........................................................................ | ....................................................................... |
| Hlavné mesto SR Bratislava  Ing. Tatiana Kratochvílová  1. námestníčka primátora |  |

**Príloha č. 1**

**Opis predmetu zákazky**

**Fotogrametrické určenie počtu a polohy stromov na území Hlavného mesta SR Bratislavy**

Dodávateľ sa zaväzuje odberateľovi dodať bodovú vrstvu polôh stromov, v systéme S-JTSK, s polohovou presnosťou v 3. triede presnosti, autorizované autorizovaným geodetom so spôsobilosťou na vybrané geodetické a kartografické činnosti v rozsahu § 6 písmena a) až e) zákona NR SR č. 215/1995 Z. z. pre potrebu spracovania týchto dát ako vklad do DTM (digitálna technická mapa) Hlavného mesta Bratislavy. Výstup bude obsahovať tieto atribúty a grafiku:

* Polohy a výšky terénu (t.j. spolu 3D súradnice) v mieste kmeňa stromu na úrovni terénu.
* Polohy a výšky v mieste najvyššieho bodu koruny stromu (spravidla v inej polohe ako kmeň na teréne), z ktorých bude odvodená výška stromu nad terénom.
* Priemer koruny stromu  vypočítaný z maximálneho obvodu koruny,  bez uvedenia výšky maximálneho obvodu; v prípade zlúčených korún požadujeme aj polygón obvodu zlúčenej koruny viacerých stromov.
  1. Technická špecifikácia predmetu zákazky:

Požadované výstupy:

1. Polohy a výšky terénu (t.j. spolu 3D súradnice) v mieste kmeňa stromu na úrovni terénu,
2. Polohy a výšky v mieste najvyššieho bodu koruny stromu (spravidla v inej polohe ako kmeň na teréne), z ktorých bude odvodená výška stromu nad terénom.
3. Priemer koruny stromu  vypočítaný z maximálneho obvodu koruny,  bez uvedenia výšky maximálneho obvodu; v prípade zlúčených korún požadujeme aj polygón obvodu zlúčenej koruny viacerých stromov.
   1. Ďalšie osobitné požiadavky:
   2. Dodanie výstupov v digitálnej forme v grafickom prostredí SHP shapefile technical desctription, podľa definície EPSG:5514, UTF-8, v súradnicovom systéme S - JTSK, zoznam súradníc určených polôh stromov v tabuľkovej forme .xls, spracovaná tlačená forma overená autorizovaným geodetom so spôsobilosťou na vybrané geodetické a kartografické činnosti v rozsahu § 6 písmen a) až e) zákona NR SR č. 215/1995 Z. z. o geodézii a kartografii v znení neskorších predpisov.
   3. Bod má byť v mape označený bodovou značkou krúžkom s priemerom 2 mm, červenou farbou. V prípade zlúčených korún stromov bude hranica polygónu označená lomenou čiarou červenej farby, hrúbka čiary je 1 mm.
   4. Záujmové územie je dané hranicou obvodu mesta Bratislava, rozdelené na mestské časti patriace do okresov Bratislavy:
4. okres Bratislava I. a Bratislava II.
5. okres Bratislava III.
6. okres Bratislava IV.
7. okres Bratislava V.
   1. Odhadovaný počet stromov podľa územia je nasledovný:

|  |  |
| --- | --- |
| Časť zákazky: | Odhadovaný počet stromov |
| Časť č. 1: Okres I+II | 92 106 |
| Časť č. 2: Okres III | 46 108 |
| Časť č. 3: Okres IV | 48 904 |
| Časť č. 4: Okres V | 62 882 |
| Spolu | 250 000 |

**Príloha č. 2**

**Mapový podklad s vyznačením obvodu Bratislavy**

**Príloha č. 2.1**

**záujmové územie 1 – okres I a okres II**

**Príloha č. 2.2**

**záujmové územie 2 – okres III**

**Príloha č. 2.3**

**záujmové územie 3 – okres IV**

**Príloha č. 2.4**

**záujmové územie 4 – okres V**

**Príloha č. 3**

**Zoznam subdodávateľov**

**Príloha č. 4**

**Cenová ponuka**